Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea María Luisa De Simón Caballero andreak aurkeztutako galdera, suteek kaltetutako baso-eremuak lehengoratzeari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Osoko Bilkuran izapidetzea.
Iruñean, 2022ko irailaren 26an
Lehendakaria: Unai Hualde Iglesias
GALDERAREN TESTUA
Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau aurkezten du, Gobernuak Parlamentu honetako hurrengo kontroleko Osoko Bilkuran, 2020ko irailaren 29an izatekoa den horretan, ahoz erantzun diezaion.
Azken hilabeteetan Nafarroan izandako baso-suteek 15.000 hektareatik gora kaltetu dituzte.
Kaltetutako lurzoruak lehengoratzeko urtebetetik bost urtera beharko dira. Hala ere, eremu kaltetuenetan baliteke landaredia inoiz ez berreskuratzea.
Planak eta leheneratze-protokoloak ezarri behar dira suteek kaltetutako azalerak eta baso eremuak behar bezala berreskuratzea lortzeko.
Zer plan eta leheneratze-protokolo ezartzeko asmoa du Nafarroako Gobernuko Landa Garapeneko eta Ingurumeneko kontseilariak, ziurtatze aldera suteek kaltetutako baso eremuak behar bezala leheneratzen direla?
Iruñean, 2022ko irailaren 22an
Foru parlamentaria: Marisa De Simón Caballero
